title: KOMISIJOS ĮGYVENDINIMO REGLAMENTAS (ES) …/... kuriuo iš dalies keičiamos tam tikros Įgyvendinimo reglamento (ES) Nr. 180/2014 nuostatos dėl patikrinimų, pranešimų bei metinių ataskaitų ir dėl POSEI programų pakeitimų

text:
KOMISIJOS ĮGYVENDINIMO REGLAMENTAS (ES) …/...

               2018 06 28

               kuriuo iš dalies keičiamos tam tikros Įgyvendinimo reglamento (ES) Nr. 180/2014 nuostatos dėl patikrinimų, pranešimų bei metinių ataskaitų ir dėl POSEI programų pakeitimų

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2013 m. kovo 13 d. Europos Parlamento ir Tarybos reglamentą (ES) Nr. 228/2013, kuriuo nustatomos specialios žemės ūkio priemonės atokiausiems Sąjungos regionams ir panaikinamas Tarybos reglamentas (EB) Nr. 247/2006
                  1
               , ypač į jo 6 straipsnio 2 dalį, 8 straipsnio antrą pastraipą, 12 straipsnio 3 dalį ir 14 straipsnio 1 dalį,

               kadangi:

               (1)patirtis, įgyta taikant Komisijos įgyvendinimo reglamentą (ES) Nr. 180/2014
                  2
               , parodė, kad reikia paaiškinti ir supaprastinti tam tikras nuostatas, susijusias su patikrinimais, pranešimais ir metinėmis ataskaitomis;

               (2)Įgyvendinimo reglamento (ES) Nr. 180/2014 2, 3 ir 5 straipsniuose išdėstytos nuostatos dėl importo licencijų, atleidimo nuo importo muitų sertifikatų ir pagalbos sertifikatų bei pagalbos išmokėjimo, susijusių su iš trečiųjų šalių importuojamais arba iš Sąjungos tiekiamais produktais. Komisijos įgyvendinimo reglamento (ES) 2016/1239
                  3
                4 straipsnio 1 dalyje nustatyta, kad importo licencijoms privaloma taikyti ekonominės veiklos vykdytojo registracijos ir identifikavimo kodą (toliau – EORI kodas). Tikslinga nustatyti tokį patį reikalavimą importo licencijoms, atleidimo nuo importo muitų sertifikatams ir pagalbos sertifikatams, kuriems taikomi atitinkamai Įgyvendinimo reglamento (ES) Nr. 180/2014 2, 3 ir 5 straipsniai;

               (3)Įgyvendinimo reglamento (ES) Nr. 180/2014 8 straipsnyje nustatytos taisyklės dėl ūkinės veiklos vykdytojų teiktinų dokumentų ir licencijų bei sertifikatų galiojimo laiko. Tikslinga palengvinti licencijų ir sertifikatų lydimųjų dokumentų elektroninį perdavimą;

               (4)Įgyvendinimo reglamento (ES) Nr. 180/2014 16 straipsnyje nustatytos administracinių ir fizinių patikrinimų taisyklės, taikomos importuojant, įvežant, eksportuojant ir siunčiant žemės ūkio produktus. Tikslinga atskirti fizinių patikrinimų, taikomų importui ir įvežimui, tipą nuo fizinių patikrinimų, taikomų eksportui ir siuntimui, tipo. Minėto straipsnio formuluotėje turėtų būti aiškiai apibrėžtas įpareigojimas naudoti reprezentatyvųjį ėminį atliekant to reglamento 5 skirsnyje nustatytų eksporto ir siuntimo operacijų patikrinimus;

               (5)Įgyvendinimo reglamento (ES) Nr. 180/2014 22 straipsnyje nustatyti bendrieji pagalbos paraiškų dėl vietos žemės ūkio produktų rėmimo priemonių patikrinimų principai. Atsižvelgiant į su priemonėmis susijusių veiksmų skirtingumą ir nevienodą jų sudėtingumo lygį, taip pat siekiant toliau užtikrinti, kad ėminys apimtų ir reprezentuotų visas išlaidų sritis, būtina nurodyti, kad kompetentingos institucijos patikrinimus vietoje turi vykdyti kiekvieno veiksmo lygmeniu atrinkdamos bent 5 % pagalbos paraiškų. Kiekvieno veiksmo atveju ėminys taip pat turėtų reprezentuoti bent 5 % visos pagalbos sumos;

               (6)Įgyvendinimo reglamento (ES) Nr. 180/2014 24 straipsnyje nustatytos vietoje tikrintinų pagalbos paraiškų teikėjų atrankos taisyklės. Kadangi atokiausiuose regionuose paraiškos teikėjų gali būti nedaug, valstybėms narėms turėtų būti suteikta galimybė pasirinkti tik vieną paraiškos teikėją;

               (7)Įgyvendinimo reglamento (ES) Nr. 180/2014 38 straipsnio 1 dalyje reikalaujama, kad kiekvieno metų ketvirčio pabaigoje būtų pranešami tam tikri su specialia tiekimo tvarka susiję duomenys apie tiekimo balansą. Toks dažnumas yra apsunkinantis ir manoma, kad pranešti pakaktų tik kartą per metus;

               (8)Įgyvendinimo reglamento (ES) Nr. 180/2014 39 straipsnyje nurodyti elementai, kurie turi būti įtraukti į metines priemonių įgyvendinimo ataskaitas. 2016 m. gruodžio 15 d. ataskaitoje
                  4
                Komisija padarė išvadą, kad reikėtų pagerinti POSEI programų įgyvendinimo ataskaitų teikimą, visų pirma siekiant geriau įvertinti atitiktį tikslams, įskaitant su specialia tiekimo tvarka susijusius tikslus, ir geriau apibūdinti padėtį žemės ūkio sektoriuje ir jos pokyčius, įskaitant kainų stebėseną ir vietos gamybos konkurencinę padėtį atsižvelgiant į importą. Taip pat tikslinga paaiškinti pareigą teikti ataskaitas ir parengti naują metinių ataskaitų struktūrą, todėl naujame Įgyvendinimo reglamento (ES) Nr. 180/2014 priede turėtų būti nurodyta atitinkama išsami informacija;

               (9)Įgyvendinimo reglamento (ES) Nr. 180/2014 40 straipsnyje nustatytos POSEI programų pakeitimų procedūros. Atsižvelgiant į jį taikant įgytą patirtį, tas procedūras reikia supaprastinti, kad programas būtų galima lanksčiau ir sklandžiau pritaikyti prie esamų sąlygų, susijusių su tiekimo tvarka ir vietos žemės ūkio sąlygomis. Todėl tikslinga reikalauti, kad pakeitimai, kuriems taikomos to reglamento 40 straipsnio 1 ir 2 dalys, būtų pateikti tuo pačiu metu iki liepos 31 d.;

               (10)apskritai POSEI programų pakeitimams oficialaus Komisijos patvirtinimo nereikia. Tikslinga peržiūrėti Įgyvendinimo reglamento (ES) Nr. 180/2014 40 straipsnio 1 dalies formuluotę, kad šis principas būtų išdėstytas aiškiau;

               (11)tačiau didesniems programų pakeitimams, kuriems taikoma Įgyvendinimo reglamento (ES) Nr. 180/2014 40 straipsnio 2 dalis, oficialaus Komisijos patvirtinimo reikia. Remiantis tos procedūros taikymo patirtimi, būtina pratęsti patvirtinimo terminą iki penkių mėnesių nuo pranešimo apie pakeitimą. Be to, siekiant supaprastinti procedūrą, oficialaus Komisijos patvirtinimo turėtų reikėti tik dviem pirmaisiais atvejais, kuriems šiuo metu taikoma minėta nuostata;

               (12)Įgyvendinimo reglamento (ES) Nr. 180/2014 40 straipsnio 3 dalis susijusi su mažesniais pakeitimais. Siekiant palengvinti finansinio koregavimo procedūrą valstybėse narėse, pranešimo apie koregavimą, neviršijantį 20 % finansinių asignavimų, terminas turėtų būti pratęstas iki gegužės 31 d.;

               (13)galiausiai turėtų būti supaprastinta Įgyvendinimo reglamento (ES) Nr. 180/2014 40 straipsnio 5 dalies a punkte pateikta termino „priemonė“ apibrėžtis;

               (14)keli Komisijos reglamentai panaikinti ir pakeisti deleguotaisiais ir įgyvendinimo reglamentais. Siekiant aiškumo ir teisinio tikrumo, tikslinga atnaujinti nuorodas į tuos reglamentus. Visų pirma, kiek tai susiję su importo ir eksporto licencijų sistema, nuorodas į Komisijos reglamentą (EB) Nr. 376/2008
                  5
                reikėtų pakeisti nuorodomis į Komisijos deleguotąjį reglamentą (ES) 2016/1237
                  6
                ir Įgyvendinimo reglamentą (ES) 2016/1239;

               (15)kiek tai susiję su pranešimais Komisijai, nuorodas į Komisijos reglamentą (EB) Nr. 792/2009
                  7
                reikėtų pakeisti nuorodomis į Komisijos deleguotąjį reglamentą (ES) 2017/1183
                  8
                ir Komisijos įgyvendinimo reglamentą (ES) 2017/1185
                  9
               ;

               (16)kiek tai susiję su Europos Parlamento ir Tarybos reglamentu (ES) Nr. 1306/2013
                  10
                grindžiamomis taisyklėmis, nuorodas į Komisijos reglamentą (EB) Nr. 1122/2009
                  11
                reikėtų pakeisti nuorodomis į Komisijos deleguotąjį reglamentą (ES) Nr. 640/2014
                  12
                ir Komisijos įgyvendinimo reglamentą (ES) Nr. 809/2014
                  13
               ;

               (17)kiek tai susiję su nuostatomis, susijusiomis su Sąjungos muitinės kodeksu, nuorodas į Komisijos reglamentą (EEB) Nr. 2454/93
                  14
                reikėtų pakeisti nuorodomis į Europos Parlamento ir Tarybos reglamentą (ES) Nr. 952/2013
                  15
               , Komisijos deleguotąjį reglamentą (ES) 2015/2446
                  16
                arba į Komisijos deleguotąjį reglamentą (ES) 2015/2447
                  17
               ;

               (18)todėl Įgyvendinimo reglamentas (ES) Nr. 180/2014 turėtų būti atitinkamai iš dalies pakeistas;

               (19)šiame reglamente nustatytos priemonės atitinka Tiesioginių išmokų komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Įgyvendinimo reglamentas (ES) Nr. 180/2014 iš dalies keičiamas taip:

               (1)2 straipsnis iš dalies keičiamas taip:

               (a)2 dalis pakeičiama taip:

               „2. Importo licencijos rengiamos pagal Komisijos įgyvendinimo reglamento (ES) 2016/1239* I priede pateiktą pavyzdį.

               Komisijos deleguotojo reglamento (ES) 2016/1237** 4 straipsnis ir Įgyvendinimo reglamento (ES) 2016/1239 2 ir 3 straipsniai, 4 straipsnio 1 dalis, 5, 7 ir 13–16 straipsniai taikomi mutatis mutandis, nedarant poveikio šiam reglamentui.

                  Deleguotojo reglamento (ES) 2016/1237 5 straipsnio 4 dalyje ir Įgyvendinimo reglamento (ES) 2016/1239 8 straipsnio 1 dalyje nustatyta neigiama paklaida taikoma mutatis mutandis.

               * 2016 m. gegužės 18 d. Komisijos įgyvendinimo reglamentas (ES) 2016/1239, kuriuo dėl importo ir eksporto licencijų sistemos nustatomos Europos Parlamento ir Tarybos reglamento (ES) Nr. 1308/2013 taikymo taisyklės (OL L 206, 2016 7 30, p. 44).

               ** 2016 m. gegužės 18 d. Komisijos deleguotasis reglamentas (ES) 2016/1237, kuriuo iš dalies papildomi Europos Parlamento ir Tarybos reglamentas (ES) Nr. 1308/2013 dėl importo ir eksporto licencijų sistemos taikymo taisyklių ir Europos Parlamento ir Tarybos reglamentas (ES) Nr. 1306/2013 dėl užstatų, sumokėtų už tokias licencijas, grąžinimo ir negrąžinimo taisyklių, ir iš dalies keičiami Komisijos reglamentai (EB) Nr. 2535/2001, (EB) Nr. 1342/2003, (EB) Nr. 2336/2003, (EB) Nr. 951/2006, (EB) Nr. 341/2007 ir (EB) Nr. 382/2008, ir panaikinami Komisijos reglamentai (EB) Nr. 2390/98, (EB) Nr. 1345/2005, (EB) Nr. 376/2008 ir (EB) Nr. 507/2008 (OL L 206, 2016 7 30, p. 1).“;

               (b) 6 dalis pakeičiama taip:

               „6. Importo muitais apmokestinami kiekiai, viršijantys importo licencijoje nurodytus kiekius. Deleguotojo reglamento (ES) 2016/1237 5 straipsnio 4 dalyje ir Įgyvendinimo reglamento (ES) 2016/1239 8 straipsnio 1 dalyje nustatyta 5 % teigiama paklaida taikoma su sąlyga, kad sumokėti susiję importo muitai.“;

               (2)3 straipsnio 2 dalis pakeičiama taip:

               „2. Atleidimo nuo importo muitų sertifikatai rengiami pagal Įgyvendinimo reglamento (ES) 2016/1239 I priede pateiktą importo licencijos pavyzdį.

               Deleguotojo reglamento (ES) 2016/1237 4 straipsnis ir Įgyvendinimo reglamento (ES) 2016/1239 2 ir 3 straipsniai, 4 straipsnio 1 dalis, 5, 7 ir 13–16 straipsniai taikomi mutatis mutandis, nedarant poveikio šiam reglamentui.

               Deleguotojo reglamento (ES) 2016/1237 5 straipsnio 4 dalyje ir Įgyvendinimo reglamento (ES) 2016/1239 8 straipsnio 1 dalyje nustatyta neigiama paklaida taikoma mutatis mutandis.“;

               (3)5 straipsnio 2 dalis pakeičiama taip:

               „2. Pagalbos sertifikatai rengiami pagal Įgyvendinimo reglamento (ES) 2016/1239 I priede pateiktą importo licencijos pavyzdį.

               Deleguotojo reglamento (ES) 2016/1237 4 straipsnis ir Įgyvendinimo reglamento (ES) 2016/1239 2 ir 3 straipsniai, 4 straipsnio 1 dalis, 5, 7 ir 13–16 straipsniai taikomi mutatis mutandis, nedarant poveikio šiam reglamentui.

               Deleguotojo reglamento (ES) 2016/1237 5 straipsnio 4 dalyje ir Įgyvendinimo reglamento (ES) 2016/1239 8 straipsnio 1 dalyje nustatyta neigiama paklaida taikoma mutatis mutandis.“;

               (4)8 straipsnio 1 dalis iš dalies keičiama taip:

               a)pirma pastraipa iš dalies keičiama taip:

               i)įvadinis sakinys pakeičiamas taip:

               „1. Pagal 2 straipsnio 5 dalį, 3 straipsnio 6 dalį, 5 straipsnio 7 dalį ir 11 bei 12 straipsnius kompetentingos institucijos priima importo licencijų, atleidimo nuo importo muitų sertifikatų ar pagalbos sertifikatų paraiškas, kurias ūkinės veiklos vykdytojai pateikia kiekvienai siuntai. Prie tų paraiškų pridedamas pirkimo sąskaitos faktūros originalas arba patvirtinta kopija ir toliau išvardytų dokumentų originalai, patvirtintos kopijos arba patvirtinti elektroniniai atitikmenys:“;

               ii)b punktas pakeičiamas taip:

               „(b)jei tai pagalbos sertifikatas:

               i)Sąjungos prekių muitinio statuso įrodymai, nurodyti Komisijos įgyvendinimo reglamento (ES) 2015/2447* 199 straipsnio 1 dalies b punkte; arba

               ii)CO tipo deklaracija pagal Komisijos deleguotojo reglamento (ES) 2015/2446** VIII antraštinės dalies 2 ir 3 skyrius, remiantis duomenų elementais Nr. 1/1, 1/2 ir 1/3, nurodytais to reglamento B priedo I antraštinės dalies 3 skyriaus 1 skirsnyje pateiktoje duomenų reikalavimų lentelėje.

               * 2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).

               ** 2015 m. liepos 28 d. Komisijos deleguotasis reglamentas (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos (OL L 343, 2015 12 29, p. 1).“;

               b)antra pastraipa pakeičiama taip:

               „Tie lydimieji dokumentai gali būti pateikti kaip elektroniniai pranešimai. Jei patikrinimą atliekanti kompetentinga institucija neturi prieigos prie IT sistemos, kuri naudojama tokiems elektroniniams dokumentams tvarkyti ir rengti, tie dokumentai pakeičiami tinkamai patvirtintomis originalo arba patvirtinto elektroninio atitikmens spausdintinėmis kopijomis.“;

               (5)12 straipsnio trečia pastraipa pakeičiama taip:

                  „Šiame straipsnyje nurodytas pranešimas teikiamas pagal Komisijos deleguotąjį reglamentą (ES) 2017/1183* ir Komisijos įgyvendinimo reglamentą (ES) 2017/1185**.

               * 2017 m. balandžio 20 d. Komisijos deleguotasis reglamentas (ES) 2017/1183 dėl Europos Parlamento ir Tarybos reglamentų (ES) Nr. 1307/2013 ir (ES) Nr. 1308/2013 papildymo, susijusio su informacijos ir dokumentų teikimu Komisijai (OL L 171, 2017 7 4, p. 100).

               ** 2017 m. balandžio 20 d. Komisijos įgyvendinimo reglamentas (ES) 2017/1185, kuriuo nustatomos Europos Parlamento ir Tarybos reglamentų (ES) Nr. 1307/2013 ir (ES) Nr. 1308/2013 taikymo taisyklės dėl informacijos ir dokumentų teikimo Komisijai ir kuriuo iš dalies keičiami ir panaikinami keli Komisijos reglamentai (OL L 171, 2017 7 4, p. 113).“;

               (6)16 straipsnio 2 dalis pakeičiama taip:

               „2. Per fizinius patikrinimus, kurie atitinkamuose atokiausiuose regionuose atliekami tuomet, kai importuojami arba įvežami žemės ūkio produktai, tikrinamas reprezentatyvusis bent 5 % licencijų ir sertifikatų, pateiktų pagal 9 straipsnį, ėminys.

               Per fizinius patikrinimus, kurie atitinkamuose atokiausiuose regionuose atliekami tuomet, kai vykdomas 5 skirsnyje nustatytas žemės ūkio produktų eksportas arba siuntimas, tikrinamas reprezentatyvusis bent 5 % operacijų ėminys, remiantis valstybių narių nustatytais rizikos profiliais.

               Tiems fiziniams patikrinimams mutatis mutandis taikomas Komisijos reglamentas (EB) Nr. 1276/2008*.

               Be to, ypatingais atvejais Komisija gali reikalauti, kad per fizinius patikrinimus būtų tikrinama kitokia procentinė dalis.

               * 2008 m. gruodžio 17 d. Komisijos reglamentas (EB) Nr. 1276/2008 dėl eksportuojamų žemės ūkio produktų, už kuriuos skiriamos grąžinamosios išmokos arba kitos sumos, monitoringo atliekant fizinius patikrinimus (OL L 339, 2008 12 18, p. 53).“;

               (7)22 straipsnio trečia pastraipa pakeičiama taip:

               „Kompetentingos institucijos, remdamosi rizikos analize pagal šio reglamento 24 straipsnio 1 dalį, kiekvieno veiksmo atveju patikrinimus vietoje atlieka atrinkdamos bent 5 % pagalbos paraiškų. Kiekvieno veiksmo atveju ėminys taip pat turi reprezentuoti bent 5 % visos pagalbos sumos.“;

               (8)24 straipsnio 1 dalies antra pastraipa papildoma šiuo sakiniu:

               „Jeigu minimalus per patikrinimus vietoje tikrintinų pagalbos paraiškos teikėjų skaičius yra mažesnis negu 12, valstybės narės atsitiktinai atrenka bent vieną paraiškos teikėją.“;

               (9)28 ir 29 straipsniai pakeičiami taip:

               „28 straipsnis

               Nepagrįstai išmokėtų sumų susigrąžinimas ir nuobaudos

               1.  Nepagrįstai išmokėtų sumų atveju Komisijos įgyvendinimo reglamento (ES) Nr. 809/2014*

               7 straipsnis taikomas mutatis mutandis.

               2. Kai sumos buvo nepagrįstai išmokėtos dėl suklastotos deklaracijos, suklastotų dokumentų arba dėl didelio pagalbos paraiškos teikėjo aplaidumo, skiriama nepagrįstai išmokėtos sumos dydį atitinkanti nuobauda kartu su palūkanomis, kurios apskaičiuojamos pagal Įgyvendinimo reglamento (ES) Nr. 809/2014 7 straipsnio 2 dalį.

               29 straipsnis

               Force majeure ir išskirtinės aplinkybės

                  Force majeure atvejais arba susiklosčius išskirtinėms aplinkybėms, kaip apibrėžta Reglamento (ES) Nr. 1306/2013 2 straipsnio 2 dalyje, mutatis mutandis taikomas Komisijos deleguotojo reglamento (ES) Nr. 640/2014** 4 straipsnis.

               * 2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).

               ** 2014 m. kovo 11 d. Komisijos deleguotasis reglamentas (ES) Nr. 640/2014, kuriuo papildomos Europos Parlamento ir Tarybos reglamento (ES) Nr. 1306/2013 nuostatos dėl integruotos administravimo ir kontrolės sistemos ir dėl išmokų neskyrimo arba atšaukimo sąlygų bei administracinių nuobaudų, taikomų tiesioginėms išmokoms, paramai kaimo plėtrai ir kompleksinei paramai (OL L 181, 2014 6 20, p. 48).“;

               (10)32 straipsnio 3 dalies antra pastraipa pakeičiama taip:

               „Šioje dalyje nurodytas pranešimas teikiamas pagal Deleguotąjį reglamentą (ES) 2017/1183 ir Įgyvendinimo reglamentą (ES) 2017/1185.“;

               (11)35 straipsnio 2 dalis pakeičiama taip:

                  „2. Kompetentingos institucijos užtikrina, kad VII priede išvardyti produktai būtų naudojami pagal atitinkamas Sąjungos taisykles, visų pirma Europos Parlamento ir Tarybos reglamento (ES) Nr. 952/2013* 211, 214, 215, 218, 219 ir 254 straipsnius, Deleguotojo reglamento (ES) 2015/2446 161–164, 171–175, 178, 179 ir 239 straipsnius ir Įgyvendinimo reglamento (ES) 2015/2447 260–269 straipsnius.

               * 2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).“;

               (12)38 straipsnis iš dalies keičiamas taip:

               (a)1 dalis iš dalies keičiama taip:

               i)pirmos pastraipos įvadinis sakinys pakeičiamas taip:

               „1. Kompetentingos institucijos ne vėliau kaip kiekvienų metų gegužės 31 d. Komisijai praneša šiuos su specialia tiekimo tvarka susijusius duomenis apie operacijas, atliktas per praėjusius metus ir susijusias su ataskaitinių kalendorinių metų tiekimo balansu, suskirstytus pagal produktus bei KN kodus ir, kai taikoma, individualias paskirties vietas:“;

               ii)antros pastraipos antras sakinys išbraukiamas;

               (b)3 ir 4 dalys pakeičiamos taip:

               „3. Šioje dalyje nurodyti pranešimai teikiami pagal Deleguotąjį reglamentą (ES) 2017/1183 ir Įgyvendinimo reglamentą (ES) 2017/1185.

               4. Reglamento (ES) Nr. 228/2013 23 straipsnio 3 dalyje ir 32 straipsnio 1 dalyje nurodyti pranešimai taip pat teikiami pagal Deleguotąjį reglamentą (ES) 2017/1183 ir Įgyvendinimo reglamentą (ES) 2017/1185.“;

               (13)39 straipsnis pakeičiamas taip:

               „39 straipsnis

               Metinė ataskaita

               1. Reglamento (ES) Nr. 228/2013 32 straipsnio 2 dalyje nurodytos metinės ataskaitos struktūra ir turinys nustatyti šio reglamento IX priede.

               2. Pirmoje dalyje nurodyta ataskaita Komisijai pateikiama pagal Deleguotąjį reglamentą (ES) 2017/1183 ir Įgyvendinimo reglamentą (ES) 2017/1185.“;

               (14)40 straipsnis iš dalies keičiamas taip:

               a)1 ir 2 dalys pakeičiamos taip:

               „1.Išskyrus force majeure atvejus arba išskirtines aplinkybes, kiekvienos POSEI programos pakeitimus valstybės narės Komisijai teikia kiekvienos programos atžvilgiu vieną kartą per kalendorinius metus. Komisijai jie išsiunčiami ne vėliau kaip metų prieš tų pakeitimų taikymą liepos 31 d. Pakeitimai turi būti tinkamai pagrįsti, visų pirma pateikiant šią informaciją:

               a)įgyvendinimo problemų priežastis, dėl kurių reikia keisti programą;

               b)numatytą pakeitimo poveikį;

               c)poveikį finansavimui ir tinkamumo sąlygoms.

               Komisija informuoja valstybę narę, jei ji mano, kad pakeitimai neatitinka Sąjungos teisės aktų, visų pirma Reglamento (ES) Nr. 228/2013 4 straipsnio, nedarant poveikio Reglamento (ES) Nr. 1306/2013 51 ir 52 straipsniams.

               Pakeitimai taikomi nuo metų, einančių po metų, kuriais apie juos pranešta, sausio 1 d.  Jeigu manoma, kad pakeitimus būtina taikyti anksčiau, jie gali būti taikomi anksčiau, nebent Komisija tam paprieštarautų.

               2.Nukrypdama nuo 1 dalies, Komisija atskirai įvertina toliau nurodytus valstybių narių siūlomus pakeitimus ir ne vėliau kaip per penkis mėnesius nuo jų pateikimo priima sprendimą dėl tų pakeitimų patvirtinimo, laikydamasi Reglamento (ES) Nr. 228/2013 34 straipsnio 2 dalyje nustatytos tvarkos:

               a)naujo atokiausio regiono prisijungimą,

               b)naujų produktų grupių, kurios turi būti remiamos pagal specialią tiekimo tvarką, arba naujų vietos žemės ūkio gamybą remiančių priemonių įtraukimą į bendrąją programą.

               Pagal šią tvarką patvirtinti pakeitimai taikomi nuo kitų metų po metų, kuriais pakeitimo pasiūlymas buvo pateiktas, sausio 1 d. arba nuo patvirtinimo sprendime aiškiai nurodytos dienos.“;

               b)3 dalies b punktas pakeičiamas taip:

                „(b)visų priemonių atveju – koregavimą, neviršijantį 20 % finansinių asignavimų kiekvienai atskirai priemonei, nedarant poveikio Reglamento (ES) Nr. 228/2013 30 straipsnyje numatytoms finansinėms viršutinėms riboms, su sąlyga, kad apie tokį koregavimą pranešama ne vėliau kaip po kalendorinių metų, su kuriais susiję pakeisti finansiniai asignavimai, einančių metų gegužės 31 d.;“;

               c)5 dalies a punktas pakeičiamas taip:

               „a)priemonė – veiksmų, reikalingų norint pasiekti vieną ar kelis tikslus, nustatytus programai, atitinkančiai eilutę, kuriai skirtas finansinis asignavimas apibrėžiamas pagal Reglamento (ES) Nr. 228/2013 5 straipsnio a punkte nurodytą finansavimo lentelę, grupė;“;

                d)6 dalis pakeičiama taip:

               „6.Šioje dalyje nurodyti pranešimai teikiami pagal Deleguotąjį reglamentą (ES) 2017/1183 ir Įgyvendinimo reglamentą (ES) 2017/1185.“.

               Pridedamas IX priedas, kurio tekstas pateikiamas šio reglamento priede.

               2 straipsnis

               Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2018 06 28

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 78, 2013 3 20, p. 23.

                     (2)

                        2014 m. vasario 20 d. Komisijos įgyvendinimo reglamentas (ES) Nr. 180/2014, kuriuo nustatomos Europos Parlamento ir Tarybos reglamento (ES) Nr. 228/2013, kuriuo nustatomos specialios žemės ūkio priemonės atokiausiems Sąjungos regionams, taikymo taisyklės (OL L 63, 2014 3 4, p. 13).

                     (3)

                        2016 m. gegužės 18 d. Komisijos įgyvendinimo reglamentas (ES) 2016/1239, kuriuo dėl importo ir eksporto licencijų sistemos nustatomos Europos Parlamento ir Tarybos reglamento (ES) Nr. 1308/2013 taikymo taisyklės (OL L 206, 2016 7 30, p. 44).

                     (4)

                        Komisijos ataskaita Europos Parlamentui ir Tarybai dėl specialių žemės ūkio priemonių programos (POSEI), skirtos atokiausiems Sąjungos regionams, įgyvendinimo (COM(2016)797 final).

                     (5)

                        2008 m. balandžio 23 d. Komisijos reglamentas (EB) Nr. 376/2008, nustatantis bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams (OL L 114, 2008 4 26, p. 3).

                     (6)

                        2016 m. gegužės 18 d. Komisijos deleguotasis reglamentas (ES) 2016/1237, kuriuo iš dalies papildomi Europos Parlamento ir Tarybos reglamentas (ES) Nr. 1308/2013 dėl importo ir eksporto licencijų sistemos taikymo taisyklių ir Europos Parlamento ir Tarybos reglamentas (ES) Nr. 1306/2013 dėl užstatų, sumokėtų už tokias licencijas, grąžinimo ir negrąžinimo taisyklių, ir iš dalies keičiami Komisijos reglamentai (EB) Nr. 2535/2001, (EB) Nr. 1342/2003, (EB) Nr. 2336/2003, (EB) Nr. 951/2006, (EB) Nr. 341/2007 ir (EB) Nr. 382/2008, ir panaikinami Komisijos reglamentai (EB) Nr. 2390/98, (EB) Nr. 1345/2005, (EB) Nr. 376/2008 ir (EB) Nr. 507/2008 (OL L 206, 2016 7 30, p. 1).

                     (7)

                        2009 m. rugpjūčio 31 d. Komisijos reglamentas (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (OL L 228, 2009 9 1, p. 3).

                     (8)

                        2017 m. balandžio 20 d. Komisijos deleguotasis reglamentas (ES) 2017/1183 dėl Europos Parlamento ir Tarybos reglamentų (ES) Nr. 1307/2013 ir (ES) Nr. 1308/2013 papildymo, susijusio su informacijos ir dokumentų teikimu Komisijai (OL L 171, 2017 7 4, p. 100).

                     (9)

                        2017 m. balandžio 20 d. Komisijos įgyvendinimo reglamentas (ES) 2017/1185, kuriuo nustatomos Europos Parlamento ir Tarybos reglamentų (ES) Nr. 1307/2013 ir (ES) Nr. 1308/2013 taikymo taisyklės dėl informacijos ir dokumentų teikimo Komisijai ir kuriuo iš dalies keičiami ir panaikinami keli Komisijos reglamentai (OL L 171, 2017 7 4, p. 113).

                     (10)

                        2013 m. gruodžio 17 d. Europos Parlamento ir Tarybos reglamentas (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL L 347, 2013 12 20, p. 549).

                     (11)

                        2009 m. lapkričio 30 d. Komisijos reglamentas (EB) Nr. 1122/2009, kuriuo nustatomos išsamios Tarybos reglamento (EB) Nr. 73/2009 įgyvendinimo taisyklės, susijusios su kompleksiniu paramos susiejimu, moduliavimu ir integruota administravimo ir kontrolės sistema pagal tame reglamente numatytas ūkininkams skirtas tiesioginės paramos schemas, ir Tarybos reglamento (EB) Nr. 1234/2007 įgyvendinimo taisyklės, susijusios su kompleksiniu paramos susiejimu pagal vyno sektoriui numatytą paramos schemą (OL L 316, 2009 12 2, p. 65).

                     (12)

                        2014 m. kovo 11 d. Komisijos deleguotasis reglamentas (ES) Nr. 640/2014, kuriuo papildomos Europos Parlamento ir Tarybos reglamento (ES) Nr. 1306/2013 nuostatos dėl integruotos administravimo ir kontrolės sistemos ir dėl išmokų neskyrimo arba atšaukimo sąlygų bei administracinių nuobaudų, taikomų tiesioginėms išmokoms, paramai kaimo plėtrai ir kompleksinei paramai (OL L 181, 2014 6 20, p. 48).

                     (13)

                        2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).

                     (14)

                        1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1).

                     (15)

                        2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).

                     (16)

                        2015 m. liepos 28 d. Komisijos deleguotasis reglamentas (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos (OL L 343, 2015 12 29, p. 1).

                     (17)

                        2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).

    ---documentbreak---

               LT

               PRIEDAS

               „IX priedas

               39 straipsnyje nurodytos metinės ataskaitos struktūra ir turinys

               Praėjusių metų ataskaitos struktūra ir turinys yra tokie:

               1.
                     BENDRAS PRAĖJUSIŲ METŲ KONTEKSTAS

               1.1.
                     Socialinis ir ekonominis kontekstas.

               1.2.
                     Padėtis žemės ūkyje ir jos pokyčiai.

               2.
                     FIZINIS IR FINANSINIS PRIEMONIŲ IR VEIKSMŲ ĮGYVENDINIMAS

               2.1.
                     Bendra lentelė su finansiniais duomenimis apie vietos gamybos rėmimą ir specialią tiekimo tvarką, įskaitant pradinę asignavimų sumą pagal kiekvieną priemonę ir veiksmą, taip pat faktines išlaidas ir, jei tinkama, bet kokią valstybės pagalbą, teikiamą pagal Reglamento (ES) Nr. 228/2013 23 straipsnį.

               2.2.
                     Išsamus į programą įtrauktos kiekvienos priemonės ir veiksmo, įskaitant techninę pagalbą, fizinio ir finansinio įgyvendinimo aprašymas:

               a)
                     specialios tiekimo tvarkos atveju – duomenys ir analizė, susiję su atitinkamo regiono metiniu tiekimo balansu;

               b)
                     vietos gamybos rėmimo atveju – duomenys ir analizė, susiję su fiziniu bei finansiniu kiekvienos į programą įtrauktos priemonės ir veiksmo įgyvendinimu, įskaitant tokius duomenis kaip paramos gavėjų skaičius, gyvulių, už kuriuos skiriamos išmokos, skaičius, finansavimo reikalavimus atitinkantis plotas ir (arba) atitinkamų ūkių skaičius. Prireikus kartu su duomenimis turi būti pateikiama su priemone susijusio sektoriaus prezentacija ir analizė.

               3.
                     PROGRAMOS VEIKSMINGUMAS PRAĖJUSIAIS METAIS

               3.1.
                     Priemonių ir veiksmų, kuriais siekiama konkrečių programos tikslų bei prioritetų ir Reglamento (ES) Nr. 228/2013 2 straipsnyje nustatytų bendrųjų tikslų, įgyvendinimo pažanga:

               a)
                     nacionalinių rodiklių, kiekybiškai išreiškiančių specialius programos tikslus, raida ir analizė, taip pat įvertinimas, kokiu mastu buvo pasiekti specialūs kiekvienos programoje numatytos priemonės tikslai;

               b)
                     specialios tiekimo tvarkos atveju – informacija apie suteiktos naudos perdavimo būdą, taip pat, siekiant užtikrinti naudos perdavimą pagal šio reglamento 6 straipsnį, taikytos priemonės ir atlikti patikrinimai;

               c)
                     specialios tiekimo tvarkos atveju – pagalbos proporcingumo analizė, ją lyginant su padidėjusiomis vežimo į atokiausius regionus išlaidomis, o produktų, skirtų perdirbti ir naudoti kaip žemės ūkio gamybos priemones, atveju – su papildomomis išlaidomis dėl izoliuotumo ir nuošalumo;

               d)
                     metiniai duomenys apie šio reglamento 37 straipsnyje nurodytus bendrus veiksmingumo rodiklius ir jų analizė, visų pirma atsižvelgiant į Reglamento (ES) Nr. 228/2013 2 straipsnyje nustatytus bendruosius tikslus.

               Atliekant tokią analizę ypatingas dėmesys turi būti kreipiamas į kainų stebėseną, vietos žemės ūkio pokyčius ir vietos produktų konkurencinę padėtį atsižvelgiant į importą iš trečiųjų šalių ir tiekimą iš Sąjungos.

               3.2.
                     Analizės išvados dėl priemonių strategijos tinkamumo ir galimo jos tobulinimo siekiant įgyvendinti programos tikslus.

               4.
                     PROGRAMOS VALDYMAS

               4.1.
                     Trumpa visų svarbiausių problemų, su kuriomis susidurta administruojant ir įgyvendinant priemones atitinkamais metais, apžvalga.

               4.2.
                     Statistiniai duomenys apie kompetentingų institucijų atliktus patikrinimus ir taikytas nuobaudas. Bet kokia papildoma informacija, kuri padėtų suprasti pateiktus duomenis.

               5.
                     PAKEITIMAI

               Trumpa visų atitinkamais metais pateiktų programos pakeitimų ir jų pagrindimo santrauka.“


title: KOMISIJOS ĮGYVENDINIMO REGLAMENTAS (ES) …/... kuriuo, siekiant patikslinti WLTP bandymų sąlygas ir numatyti tipo patvirtinimo duomenų stebėseną, iš dalies keičiamas Įgyvendinimo reglamentas (ES) 2017/1153

text:
KOMISIJOS ĮGYVENDINIMO REGLAMENTAS (ES) …/...

               2018 12 18

               kuriuo, siekiant patikslinti WLTP bandymų sąlygas ir numatyti tipo patvirtinimo duomenų stebėseną, iš dalies keičiamas Įgyvendinimo reglamentas (ES) 2017/1153

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2009 m. balandžio 23 d. Europos Parlamento ir Tarybos reglamentą (EB) Nr. 443/2009, nustatantį naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį
                  1
               , ypač į jo 13 straipsnio 7 dalies pirmą pastraipą,

               kadangi:

               (1)siekiant atsižvelgti į išmetamų CO2 kiekių, nustatomų taikant naująjį Europos važiavimo ciklą (NEDC), ir kiekių, nustatomų pagal naująją pasaulinę suderintą lengvųjų transporto priemonių bandymo procedūrą (WLTP), skirtumą Komisijos įgyvendinimo reglamentu (ES) 2017/1153
                  2
                sukurta keleivinių automobilių išmetamų CO2 kiekių koreliacijos metodika;

               (2)koreliacijos metodikos tikslas – gauti rezultatus, kuriais būtų užtikrinama, kad Reglamente (EB) Nr. 443/2009 nustatytų mažinimo reikalavimų griežtumas pagal senąją ir naująją bandymų procedūras būtų panašus. Todėl tipo patvirtinimo institucijos ir techninės tarnybos kartu su gamintojais turėtų siekti užtikrinti, kad  WLTP ir NEDC bandymai pagal šį reglamentą būtų vykdomi panašiomis bandymų sąlygomis, atitinkančiomis šio reglamento tikslą;

               (3)tam reikia patikslinti tam tikrus aspektus, susijusius su WLTP bandymų sąlygomis, kurių turėtų būti laikomasi atliekant koreliaciją, siekiant surinkti 2020 m. naujai užregistruotų transporto priemonių WLTP ir NEDC išmetamo CO2 kiekio stebėsenos duomenis. Tie patikslinimai turėtų būti taikomi nepažeidžiant Komisijos reglamente (ES) 2017/1151
                  3
                nustatytos procedūros ir reikalavimų, taip pat nedarant poveikio tuo pagrindu išduotų tipo patvirtinimų galiojimui;

               (4)taip pat reikia nustatyti išmetamo kiekio tipo patvirtinimo tikslais gamintojų deklaruojamų išmetamo CO2 kiekio verčių ir pagal Reglamentą (ES) 2017/1151 matuojamų verčių skirtumą 2020 m. Todėl gamintojams turėtų būti nustatytas įpareigojimas transporto priemonių H ir L matavimo vertes naudojant kaip interpoliacijos metodo pradinius duomenis apskaičiuoti ir Komisijai pateikti visų 2020 kalendoriniais metais užregistruotų naujų keleivinių automobilių  WLTP išmetamo CO2 kiekio vertes;

               (5)kai kurioms interpoliacijos šeimoms 2020 m. bus prieinamos tik transporto priemonės H matavimo vertės. Tų šeimų skaičius turėtų būti įdėmiai stebimas, ir Komisija turėtų apsvarstyti galimybę neįtraukti tų šeimų į 2020 m. pamatinių verčių skaičiavimus, jeigu, palyginti su 2018 m., tokių šeimų skaičius gerokai padidėtų;

               (6)reikėtų didinti išmetamųjų teršalų kiekio tikrinimo skaidrumą, todėl Komisijai reikėtų teikti WLTP bandymų ir koreliacijos rezultatų duomenis. Tai padės Komisijai sparčiai nustatyti ir spręsti problemas bei šalinti galimus neatitikimus, susijusius su procedūrų įgyvendinimu. Todėl reikėtų užpildyti kiekvieno atlikto WLTP bandymo pradinių duomenų matricą ir, keičiantis koreliacijos priemonės duomenimis, ją visą pateikti Komisijai. Siekiant užtikrinti konfidencialumą, pradinių duomenų failą prieš jį siunčiant reikėtų užšifruoti;

               (7)šiame reglamente nustatytos priemonės atitinka Klimato kaitos komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Įgyvendinimo reglamentas (ES) 2017/1153 iš dalies keičiamas taip:

               (1)pridedamas 7a straipsnis:

               „7a straipsnis
                  WLTP matavimo rezultatų pateikimas

               1.Gamintojai apskaičiuoja kiekvieno 2020 m. užregistruoto naujo keleivinio automobilio bendrą CO2 kiekio vertę pagal Reglamento (ES)  2017/1151 XXI priedo 7 papildomo priedo 3.2.3.2.4 punkto antroje pastraipoje pateiktą formulę, kur nariai MCO2-H ir MCO2-L atitinkamai interpoliacijos šeimai pakeičiami iš EB tipo patvirtinimo sertifikato 2.5.1.1.3 (transporto priemonės H) ir 2.5.1.2.3 (transporto priemonės L) įrašų paimtomis MCO2,C,5 vertėmis, kaip parodyta Reglamento (ES) Nr. 2017/1151 I priedo 4 priedėlyje pateiktame pavyzdyje.

               Jeigu tam tikros transporto priemonės bendras išmetamas CO2 kiekis nustatomas remiantis tik transporto priemone H, gamintojai pateikia iš EB tipo patvirtinimo sertifikato 2.5.1.1.3 (transporto priemonės H) įrašo paimtą MCO2,C,5 vertę.

               Gamintojai, gavę Komisijos pranešimą apie preliminarius 2020 m. duomenis, ne vėliau kaip per tris mėnesius apie tas išmetamo CO2 kiekio vertes, taip pat skaičiavimams naudotas MCO2,C,5 vertes praneša Komisijai, įkeldami tuos duomenis į Europos aplinkos agentūros verslo duomenų saugyklos gamintojo paskyrą.

               2.Jeigu šio straipsnio 1 dalyje nurodyti duomenys nepateikiami iki nustatyto termino, Komisija vadovaujasi EB tipo patvirtinimo sertifikato 2.5.1.2.3 įraše nurodyta verte ir laiko ją šio straipsnio 1 dalyje nurodyta bendra išmetamo CO2 kiekio verte –visoms interpoliacijos šeimai, kuriai buvo išduotas tipo patvirtinimo sertifikatas, priklausančioms užregistruotoms naujoms transporto priemonėms,  ir atitinkamais atvejais 2.5.1.1.3 įraše nurodyta verte – šeimoms, dėl kurių turima tik transporto priemonės H matavimo duomenų.

               3.Komisija stebi kiekvieno gamintojo interpoliacijos šeimų, kurių išmetamas CO2 kiekis nustatomas remiantis tik transporto priemone H, skaičių ir, jeigu, palyginti su 2018 m., tokių šeimų skaičius padidėja, įvertina to padidėjimo poveikį šio straipsnio 1 dalyje nurodytiems skaičiavimams ir tam tikrais atvejais tų šeimų į minėtus skaičiavimus neįtraukia.“

               (2)I priedas iš dalies keičiamas taip:

               (a)įrašomi 2.2a ir 2.2.b punktai:

               „2.2a. WLTP bandymo sąlygos

               Kad WLTP bandymas būtų laikomas tinkamu pagal 2.2 punktą ir siekiant nustatyti 2.4 punkte nurodytus pradinius duomenis, Reglamento 2017/1151 XXI priede nustatytos bandymų sąlygos taikomos atsižvelgiant į šiuos patikslinimus:

               (a)išmetamo CO2 masės WLTP bandymų rezultatų korekcija pagal Reglamento (ES) 2017/1151 XXI priedo 6 papildomo priedo 2 priedėlį taikoma visiems tokiems bandymų rezultatams, neatsižvelgiant į to priedėlio 3.4.4 punkto a papunkčio nuostatas;

               (b)nepažeidžiant Reglamento (ES) 2017/1151 reikalavimų, jeigu bandomojoje transporto priemonėje yra įdiegtos technologijos, kurios daro poveikį jos išmetamam CO2 kiekiui, įskaitant (bet ne tik) technologijas, nurodytas 2.4 punkte apibūdintos pradinių duomenų matricos 42–50 įrašuose, ir kurios turėtų veikti atliekant bandymą, tos technologijos, atliekant transporto priemonės bandymus, turi veikti, neatsižvelgiant į taikomą bandymų procedūrą, t. y. NEDC arba WLTP;

               (c)jeigu bandomojoje transporto priemonėje yra automatinė pavarų dėžė, naudojamas tas pats vairuotojo pasirenkamas režimas, neatsižvelgiant į taikomą bandymų procedūrą. Jeigu atliekant WLTP bandymus naudojami geriausio ir blogiausio atvejo režimai, numatyti Reglamento (ES) 2017/1151 XXI priedo 8 papildomo priedo 6 priedėlio 1.2 punkto c papunktyje, blogiausio atvejo režimas naudojamas kaip koreliacijos priemonės, taip pat visų NEDC fizinių bandymų įvestis;

               (d)jeigu bandomojoje transporto priemonėje yra mechaninė pavarų dėžė, naudojamas narys nmin_drive_set, apibrėžtas Reglamento (ES) 2017/1151 XXI priedo 2 papildomo priedo 2 punkto k papunkčio 3 punkte pateiktoje formulėje.

               Gavęs tipo patvirtinimo institucijos arba, kai taikoma, techninės tarnybos sutikimą gamintojas gali apskaičiuoti pavarų perjungimo momentus kitaip, jeigu tai pagrįsta atsižvelgiant į transporto priemonės vairavimo savybes ir jeigu papildoma galios saugumo riba, taikoma pagal Reglamento (ES) 2017/1151 XXI priedo 2 papildomo priedo 3.4 punktą, neviršija 20 proc.

               Sąlygos, nurodytos a–d papunkčiuose, yra taikomos pagal šį reglamentą atliekant koreliaciją ir nedaro poveikio Reglamento (ES) 2017/1151 nuostatoms ir pagal tą reglamentą išduotiems tipo patvirtinimams.

               2.2b.WLTP bandymo sąlygų taikomumas

               2.2a punkto a–d papunkčiuose nurodyti patikslinimai taikomi laikantis šių nuostatų:

               (a)naujiems transporto priemonių tipams – nuo šio reglamento įsigaliojimo;

               (b)dėl esamų transporto priemonių tipų gamintojai tipo patvirtinimo institucijai pateikia su 2020 m. rinkai pateiktų transporto priemonių tipais susijusių įrodymų, kuriais remdamasi tipo patvirtinimo institucija patvirtina, ar atliekant WLTP tipo patvirtinimo bandymus buvo laikomasi 2.2a punkto a–d papunkčiuose nurodytų bandymo sąlygų.

               Patvirtinime nurodomas interpoliacijos šeimos identifikatorius, taip pat pateikiamas patvirtinimas dėl kiekvienos iš a–d papunkčiuose išvardytų bandymo sąlygų. Tipo patvirtinimo institucija išduoda gamintojui patvirtinimą ir užtikrina, kad tas patvirtinimas būtų užregistruotas ir galėtų būti nedelsiant pateiktas Komisijai paprašius.

               Jeigu tipo patvirtinimo institucija negali patvirtinti, kad buvo laikomasi vienos arba daugiau iš nurodytųjų bandymo sąlygų, gamintojas užtikrina, kad prižiūrint tipo patvirtinimo institucijai arba, kai taikoma, techninei tarnybai būtų atliktas naujas WLTP bandymas arba, kai taikoma, bandymų serija, kaip numatyta Reglamento (ES) 2017/1151 XXI priedo 6 papildomame priede, taikant atitinkamai interpoliacijos šeimai 2.2a punkto a–d papunkčiuose išdėstytas bandymo sąlygas, įskaitant naują koreliaciją pagal šį reglamentą.

               Jeigu neįvykdyta tik 2.2a punkto a papunktyje nurodyta bandymo sąlyga, gamintojas gali pakoreguoti tą vertę pradinių duomenų matricoje, neatlikdamas naujo WLTP bandymo.

               Tipo patvirtinimo institucija arba, kai taikoma, paskirtoji techninė tarnyba pagal I priedo 5 punktą užregistruoja pakartotinių bandymų arba koregavimo ir koreliacijos rezultatus, ir remiantis pakartotinių bandymų pradiniais duomenimis parengtas visas koreliacijos failas pagal 3.1.1.2 punktą pateikiamas Komisijai ne vėliau kaip 2021 m. balandžio 30 d.“

               (b)2.4 punktas iš dalies keičiamas taip:

               i)pirmoje pastraipoje įterpiamas šis sakinys:

               „Pradinių duomenų matrica pildoma dėl kiekvieno atliekamo WLTP bandymo.“

               ii)1 lentelė iš dalies keičiama taip:

               –56 įrašo skilties „Pastabos“ tekstas pakeičiamas šiuo tekstu:

               „Masyvas: OBD sistemos ir traukos stendo duomenys, 1 Hz – OBD sistemos ir 10 Hz – traukos stendo atveju, skiriamoji geba 0,1 km/h“;

               –57 įrašo skilties „Pastabos“ tekstas pakeičiamas šiuo tekstu:

               „Masyvas: 1 Hz. Teorinis apskaičiuotasis pavarų perjungimas transporto priemonėms H ir L (kai taikoma)“;

               –61 įrašo skilties „Pastabos“ tekstas pakeičiamas šiuo tekstu:

               „Masyvas: 1 Hz (prietaiso ėminių ėmimo dažnis 20 Hz), skiriamoji geba 0,1 A, išorinis matavimo prietaisas sinchronizuojamas su traukos stendu“;

               –67 įrašas pakeičiamas taip:

                        67

                        Ki rekuperacijos koeficientas

                        pridedamasis / dauginamasis

                        transporto priemonėms H ir L

                        -

                        Reglamento (ES) 2017/1151 XXI priedo 6 papildomo priedo 1 priedėlis

                        Transporto priemonėms be periodinės rekuperacijos sistemų ši vertė lygi 1.

               –pridedami nauji įrašai:

                        69

                        Degalų šilumingumas

                        kWh/l

                        Reglamento (ES) 2017/1151 XXI priedo 6 papildomo priedo 2 priedėlis

                        Vertė pagal Reglamento (ES) 2017/1151 A6.App2/1 lentelę

                        70

                        Transporto priemonių H ir L WLTP bandymų degalų sąnaudos

                        l/100 km

                        Reglamento (ES) 2017/1151 XXI priedo 7 papildomo priedo 6 punktas

                        Nesubalansuotos degalų sąnaudos atliekant 1 tipo bandymą

                        71

                        Vardinė ĮEKS įtampa

                        V

                        Nustatyta pagal standartą DIN EN 60050-482

                        Žemos įtampos baterijoms, aprašytoms Reglamento (ES) 2017/1151 XXI priedo 6 papildomo priedo 2 priedėlyje

                        72

                        ATCT šeimos koregavimo koeficientas

                        -

                        Reglamento (ES) 2017/1151 XXI priedo 6a papildomas priedas

                        ATCT šeimos koregavimo koeficientas (14°C pataisa)

                        73

                        WLTP bandymų greičio ir atstumo koregavimas

                        -

                        Reglamentas (ES) 2017/1151

                        Ar atliktas koregavimas?

                        0 = ne | 1 = taip

                        74

                        WLTP bandymų RCB koregavimas

                        -

                        Reglamento (ES) 2017/1151 XXI priedo 6 papildomo priedo 2 priedėlis

                        Ar atliktas koregavimas?

                        0 = ne | 1 = taip

                        75

                        WLTP bandymo numeris

                        1, 2 arba 3

                        Nurodyti, ar bandymų duomenys paimti iš pirmojo, antrojo ar trečiojo WLTP bandymo.

                        76

                        Deklaruotoji transporto priemonės H ir (arba) L WLTP CO2 kiekio vertė

                        g/km

                        Gamintojo deklaracija

                        Deklaruotoji WLTP transporto priemonių H ir L vertė. Į vertę turi būti įtrauktos visos korekcijos (kai taikoma).

                        77

                        Transporto priemonės H ir (arba) L išmatuota ir pakoreguota WLTP CO2 kiekio vertė

                        g/km

                        Reglamento (ES) 2017/1151 I priedo 4 priedėlio MCO2,C,5 vertės

                        Transporto priemonių H ir L bendros išmatuotos išmetamo CO2 kiekio vertės, gautos atlikus visas taikytinas korekcijas. Jeigu buvo atlikti 2 ir 3 WLTP bandymai, pateikiami visi išmatuoti rezultatai.

                        78

                        Pakartotiniai WLTP bandymai

                        -

                        I priedo 2.2b punkto b papunktis

                        Nurodyti, dėl kurių iš I priedo 2.2a punkto a–d papunkčiuose nurodytų bandymų sąlygų buvo atlikti pakartotiniai bandymai.

               (c)3.1.1.1 punktas iš dalies keičiamas taip:

               i)a punktas išbraukiamas;

               ii)c punkto iii papunktis pakeičiamas taip:

               „iii)
                     2.4 punkte nurodyti pradiniai duomenys;“

               iii)įrašoma ši pastraipa:

               „Siekiant užtikrinti konfidencialumą, c punkte nurodytas santraukos failas užšifruojamas.“

               (d)3.1.1.2 punktas pakeičiamas taip:

               „3.1.1.2. Visas koreliacijos failas

               Kai pagal 3.1.1.1 punktą sukuriamas koreliacijos rezultatų ataskaitos originalas, tipo patvirtinimo institucija arba, kai taikoma, paskirtoji techninė tarnyba 3.1.1.1 punkto c papunktyje nurodytą santraukos failą išsiunčia į Komisijos serverį, iš kurio siuntėjui grąžinamas atsakymas (kopija nusiunčiama atitinkamoms Komisijos tarnyboms), kuriame nurodomas iš 0–99 intervalo atsitiktinai sugeneruotas sveikasis skaičius ir santraukos failo maišos kodas, kuriuo tas skaičius aiškiai susiejamas su rezultatų ataskaitos originalu, skaitmeniniu būdu pasirašytu Komisijos serveryje.

               Tipo patvirtinimo institucija arba, kai taikoma, paskirtoji techninė tarnyba sukuria visą koreliacijos failą, kurį sudaro 3.1.1.1 punkte nurodytas koreliacijos rezultatų ataskaitos originalas ir Komisijos serverio atsakymas. Failą, kaip bandymo ataskaitą pagal Direktyvos 2007/46/EB VIII priedą, saugo tipo patvirtinimo institucija.“

               2 straipsnis

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               1 straipsnio 2 punkto c ir d papunkčiai taikomi nuo 2019 m. vasario 1 d.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2018 12 18

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 140, 2009 6 5, p. 1.

                     (2)

                        2017 m. birželio 2 d. Komisijos įgyvendinimo reglamentas (ES) 2017/1153, kuriuo nustatoma dėl reglamentuojamos bandymo procedūros pakeitimo reikalingų koreliacijos parametrų nustatymo metodika ir iš dalies keičiamas Reglamentas (ES) Nr. 1014/2010 (OL L 175, 2017 7 7, p. 679).

                     (3)

                        2017 m. birželio 1 d. Komisijos reglamentas (ES) 2017/1151, kuriuo papildomas Europos Parlamento ir Tarybos reglamentas (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (Euro 5 ir Euro 6) ir dėl transporto priemonių remonto ir priežiūros informacijos prieigos, iš dalies keičiama Europos Parlamento ir Tarybos direktyva 2007/46/EB, Komisijos reglamentas (EB) Nr. 692/2008 bei Komisijos reglamentas (ES) Nr. 1230/2012 ir kuriuo panaikinamas Komisijos reglamentas (EB) Nr. 692/2008 (OL L 175, 2017 7 7, p. 1).


title: KOMISIJOS ĮGYVENDINIMO REGLAMENTAS (ES) …/... kuriuo iš dalies keičiamas Įgyvendinimo reglamentas (ES) 2015/220, kuriuo nustatomos Tarybos reglamento (EB) Nr. 1217/2009, kuriuo sukuriamas žemės ūkio valdų pajamų ir ūkinės veiklos apskaitos duomenų rinkimo tinklas Europos Sąjungoje, taikymo taisyklės

text:
KOMISIJOS ĮGYVENDINIMO REGLAMENTAS (ES) …/...

               2017 12 11

               kuriuo iš dalies keičiamas Įgyvendinimo reglamentas (ES) 2015/220, kuriuo nustatomos Tarybos reglamento (EB) Nr. 1217/2009, kuriuo sukuriamas žemės ūkio valdų pajamų ir ūkinės veiklos apskaitos duomenų rinkimo tinklas Europos Sąjungoje, taikymo taisyklės

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2009 m. lapkričio 30 d. Tarybos reglamentą (EB) Nr. 1217/2009, kuriuo sukuriamas žemės ūkio valdų pajamų ir ūkinės veiklos apskaitos duomenų rinkimo tinklas Europos Sąjungoje
                  1
               , ypač į jo 5a straipsnio 2 dalį, 8 straipsnio 3 dalies trečią ir ketvirtą pastraipas ir 19 straipsnio 3 dalį,

               kadangi:

               (1)Komisijos įgyvendinimo reglamento (ES) 2015/220
                  2
                II priede nustatytas respondentinių valdų skaičius kiekvienoje valstybėje narėje ir kiekviename ūkių apskaitos duomenų tinklo (toliau – ŪADT) rajone. Įgyvendinimo reglamente (ES) 2015/220 nustatyta, kad prieš prasidedant atitinkamiems ataskaitiniams metams valstybės narės Komisijai turi pranešti apie tiems metams parengtą respondentinių valdų atrankos planą, kuriuo užtikrinama tyrimo srities apskaitos reprezentatyvioji imtis;

               (2)atsižvelgiant į Vokietijos prašymą Šlėzvigo-Holšteino ir Hamburgo rajonus sujungti į vieną Šlėzvigo-Holšteino / Hamburgo rajoną ir į Graikijos, Vengrijos, Rumunijos bei Suomijos prašymus dėl struktūrinių žemės ūkio pokyčių pakeisti respondentinių valdų skaičių arba jų ekonominio dydžio ribas, šioms valstybėms narėms reikėtų leisti peržiūrėti jų 2018 ataskaitinių metų atrankos planus ir (arba) ekonominio dydžio ribas ir atitinkamai perskirstyti arba patikslinti respondentinių valdų skaičių;

               (3)atsižvelgdama į tai, kad vis svarbiau duomenis pateikti kuo anksčiau ir kuo geresnės kokybės, Komisija ragina valstybes nares dėti daugiau organizacinių pastangų, kad duomenys būtų kuo išsamesni, o ūkių ataskaitos būtų pateiktos anksčiau už Įgyvendinimo reglamento (ES) 2015/220 10 straipsnyje nustatytus terminus;

               (4)siekiant, kad valstybės narės kuo anksčiau teiktų išsamius ir geresnės kokybės apskaitos duomenis, duomenų perdavimo terminus ir standartinio mokesčio mokėjimo procedūrą reikėtų peržiūrėti ir susieti su ŪADT duomenų teikimo Komisijai tvarkaraščiu ir tų duomenų išsamumu;

               (5)į Įgyvendinimo reglamento (ES) 2015/220 14 straipsnį turėtų būti įtraukta pereinamojo laikotarpio nuostata, susijusi su 2018 finansinių metų biudžeto galimybėmis;

               (6)Įgyvendinimo reglamento (ES) 2015/220 VIII priede nustatyta ūkių ataskaitose teikiamų apskaitos duomenų forma ir išdėstymas. Siekiant aiškumo, VIII priede reikėtų pateikti papildomos informacijos apie šių duomenų pateikimą;

               (7)todėl Įgyvendinimo reglamentas (ES) 2015/220 turėtų būti atitinkamai iš dalies pakeistas;

               (8)siūlomi pakeitimai turėtų būti taikomi nuo 2018 ataskaitinių metų;

               (9)šiame reglamente nustatytos priemonės atitinka Ūkių apskaitos duomenų tinklo komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Įgyvendinimo reglamentas (ES) 2015/220 iš dalies keičiamas taip:

               (1)3 straipsnio 2 dalis papildoma šia pastraipa:

               „Vokietija, Graikija, Vengrija, Rumunija ir Suomija patikslina atitinkamus pateiktus 2018 ataskaitinių metų atrankos planus. Atitinkamus patikslintus tų ataskaitinių metų atrankos planus Komisijai jos pateikia iki 2018 m. kovo 31 d.“

               (2)14 straipsnis pakeičiamas taip:

               „14 straipsnis

               Standartinio mokesčio suma

               1.
                     Reglamento (EB) Nr. 1217/2009 19 straipsnio 1 dalies a punkte nurodytas standartinis mokestis už vieną ūkio ataskaitą yra 160 EUR.

               2.
                     Jei Reglamento (EB) Nr. 1217/2009 19 straipsnio 1 dalies a punkte nurodyta 80 % riba nesiekiama nei ŪADT rajono, nei atitinkamos valstybės narės lygmeniu, toje nuostatoje nurodytas standartinio mokesčio sumažinimas taikomas tik nacionaliniu lygmeniu.

               3.
                     Jei ŪADT rajono arba valstybės narės lygmeniu laikomasi Reglamento (EB) Nr. 1217/2009 19 straipsnio 1 dalies a punkte nurodytos 80 % ribos reikalavimo, standartinis mokestis padidinamas:

               a)
                     5 EUR, jei valstybė narė šio reglamento 9 straipsnyje nurodytus apskaitos duomenis pateikia ne vėliau kaip likus mėnesiui iki 10 straipsnio 3 dalyje nustatyto atitinkamo termino, arba

               b)
                     7 EUR 2018 ataskaitiniais metais ir 10 EUR nuo 2019 ataskaitinių metų, jei valstybė narė šio reglamento 9 straipsnyje nurodytus apskaitos duomenis pateikia ne vėliau kaip likus dviem mėnesiams iki 10 straipsnio 3 dalyje nustatyto atitinkamo termino.

               4.
                     Jei Komisijos pagal šio reglamento 13 straipsnio pirmos pastraipos b punktą patikrinti apskaitos duomenys jų pateikimo Komisijai metu arba per du mėnesius nuo tos dienos, kai Komisija pranešė duomenis pateikusiai valstybei narei, kad jos perduoti apskaitos duomenys nebuvo teisingai parengti, pagal Reglamento (EB) Nr. 1217/2009 8 straipsnio 2 dalį buvo pripažinti teisingai parengtais, prie 3 dalies a ir b punktuose nurodyto standartinio mokesčio padidinimo 2018 ataskaitiniais metais gali būti pridėti 2 EUR, o nuo 2019 ataskaitinių metų – 5 EUR.“

               (3)I, II ir VIII priedai iš dalies keičiami pagal šio reglamento priedą.

               2 straipsnis

               Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

               Jis taikomas nuo 2018 ataskaitinių metų.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2017 12 11

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 328, 2009 12 15, p. 27.

                     (2)

                        2015 m. vasario 3 d. Komisijos įgyvendinimo reglamentas (ES) 2015/220, kuriuo nustatomos Tarybos reglamento (EB) Nr. 1217/2009, kuriuo sukuriamas žemės ūkio valdų pajamų ir ūkinės veiklos apskaitos duomenų rinkimo tinklas Europos Sąjungoje, taikymo taisyklės (OL L 46, 2015 2 19, p. 1).

    ---documentbreak---

               LT

               PRIEDAS

               Įgyvendinimo reglamento (ES) 2015/220 I, II ir VIII priedai iš dalies keičiami taip:

               (1)I priede

               su Rumunija susijęs įrašas pakeičiamas taip:

               „

                        Rumunija

                        4 000

               “

               (2)II priedas iš dalies keičiamas taip:

               (a)su Vokietija susiję įrašai respondentinių valdų skaičiaus lentelėje pakeičiami taip:

               „

                        Nuorodos numeris

                        ŪADT rajono pavadinimas

                        Respondentinių valdų skaičius ataskaitiniais metais

                        VOKIETIJA

                        015

                        Schleswig-Holstein / Hamburg

                        662

                        030

                        Niedersachsen

                        1 307

                        040

                        Bremen

                        _

                        050

                        Nordrhein-Westfalen

                        1 010

                        060

                        Hessen

                        558

                        070

                        Rheinland-Pfalz

                        887

                        080

                        Baden-Württemberg

                        1 190

                        090

                        Bayern

                        1 678

                        100

                        Saarland

                        90

                        110

                        Berlin

                        _

                        112

                        Brandenburg

                        284

                        113

                        Mecklenburg-Vorpommern

                        268

                        114

                        Sachsen

                        313

                        115

                        Sachsen-Anhalt

                        270

                        116

                        Thüringen

                        283

                        Iš viso Vokietijoje

                        8 800

               “

               (b)su Graikija susiję įrašai respondentinių valdų skaičiaus lentelėje pakeičiami taip:

               „

                        Nuorodos numeris

                        ŪADT rajono pavadinimas

                        Respondentinių valdų skaičius ataskaitiniais metais

                        GRAIKIJA

                        450

                        Μακεδονία – Θράκη (Makedonija ir Trakija)

                        1 700

                        460

                        Ήπειρος – Πελοπόννησος – Νήσοι Ιονίου (Epyras, Peloponesas, Jonijos salos)

                        1 150

                        470

                        Θεσσαλία (Tesalija)

                        600

                        480

                        Στερεά Ελλάς — Νήσοι Αιγαίου — Κρήτη (Vidurio Graikija, Egėjo jūros salos, Kreta)

                        1 225

                        Iš viso Graikijoje

                        4 675

               “

               (c)su Vengrija susiję įrašai respondentinių valdų skaičiaus lentelėje pakeičiami taip:

               „

                        Nuorodos numeris

                        ŪADT rajono pavadinimas

                        Respondentinių valdų skaičius ataskaitiniais metais

                        VENGRIJA

                        767

                        Alföld

                        1 144

                        768

                        Dunántúl

                        733

                        764

                        Észak-Magyarország

                        223

                        Iš viso Vengrijoje

                        2 100

               “

               (d)su Rumunija susiję įrašai respondentinių valdų skaičiaus lentelėje pakeičiami taip:

               „

                        Nuorodos numeris

                        ŪADT rajono pavadinimas

                        Respondentinių valdų skaičius ataskaitiniais metais

                        RUMUNIJA

                        840

                        Nord-Est

                        724

                        841

                        Sud-Est

                        913

                        842

                        Sud-Muntenia

                        857

                        843

                        Sud-Vest-Oltenia

                        519

                        844

                        Vest

                        598

                        845

                        Nord-Vest

                        701

                        846

                        Centru

                        709

                        847

                        București-Ilfov

                        79

                        Iš viso Rumunijoje

                        5 100

               “

               (e)su Suomija susiję įrašai respondentinių valdų skaičiaus lentelėje pakeičiami taip:

               „

                        Nuorodos numeris

                        ŪADT rajono pavadinimas

                        Respondentinių valdų skaičius ataskaitiniais metais

                        SUOMIJA

                        670

                        Etelä-Suomi

                        420

                        680

                        Sisä-Suomi

                        169

                        690

                        Pohjanmaa

                        203

                        700

                        Pohjois-Suomi

                        108

                        Iš viso Suomijoje

                        900

               “

               (3)VIII priedas iš dalies keičiamas taip:

               (a)D lentelė iš dalies keičiama taip:

               i)su kategorija „2010. Biologinis turtas – augalai“ susijęs įrašas antroje lentelėje pakeičiamas taip:

               „

                        Kodas (*)

                        Kategorijų apibūdinimas

                        OV

                        AD

                        DY

                        IP

                        S

                        SA

                        CV

                        2010

                        Biologinis turtas – augalai

               “

               ii)su turto kategorija susijęs įrašas „2010. Biologinis turtas – augalai“ pakeičiamas taip:

               „2010.
                     Biologinis turtas – augalai

               Visų augalų, kurie dar nenuimti (visų daugiamečių pasėlių ir nenuimtų pasėlių) vertė. Sukauptas nuvertėjimas (D.AD) ir nuvertėjimas einamaisiais metais (D.DY) turėtų būti nurodytas tik daugiamečių pasėlių atveju.“

               iii)vertės nustatymo metodų lentelė pakeičiama šia lentele:

               “

                        Tikroji vertė, atskaičius apskaičiuotas pardavimo vietos sąnaudas

                        suma, už kurią gali būti atiduotas turtas arba panaikintas įsiskolinimas tarp gerai informuotų ir ketinančių dalyvauti lygiaverčiame sandoryje šalių, atėmus apskaičiuotas, su pardavimu susijusias sąnaudas

                        3010, 5010, 7010

                        Įsigijimo savikaina

                        nominali ar pradinė turto kaina jį įsigyjant

                        2010, 3020, 3030, 4010, 7020

                        Buhalterinė vertė

                        balanse nurodoma turto vertė

                        1010, 1020, 1030, 1040, 8010

               “

               (b)H lentelės ketvirta pastraipa pakeičiama taip:

               „Jei nurodytos sąnaudos reiškia visą ūkinės veiklos sąnaudų „suvartojimą“ per finansinės apskaitos metus, bet neatitinka tų metų gamybos, tuomet ūkinės veiklos sąnaudų atsargų pasikeitimai (įskaitant padidėjusias augančių pasėlių sąnaudas) turėtų būti nurodyti D lentelėje prie 1040 kodo „Atsargos“.“

               (c)M lentelės

                  skirsnio „AI Administracinė informacija“ trečia pastraipa pakeičiama taip:

               „Skiltyje „Pagrindinių vienetų skaičius (N)“ nurodytų duomenų už 2015–2017 finansinius metus pateikti prie kodų 10300–10319 neprivaloma.“


title: KOMISIJOS ĮGYVENDINIMO REGLAMENTAS (ES) …/... kuriuo nustatomos augalų vežimo Sąjungos teritorijoje pasų ir augalų įvežimo į saugomą zoną ir vežimo joje pasų formos specifikacijos

text:
KOMISIJOS ĮGYVENDINIMO REGLAMENTAS (ES) …/...

               2017 12 13

               kuriuo nustatomos augalų vežimo Sąjungos teritorijoje pasų ir augalų įvežimo į saugomą zoną ir vežimo joje pasų formos specifikacijos

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2016 m. spalio 26 d. Europos Parlamento ir Tarybos reglamentą (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB
                  1
               , ypač į jo 83 straipsnio 7 dalį,

               kadangi:

               (1)Reglamento (ES) 2016/2031 83 straipsnio 7 dalimi Komisijai suteikiami įgaliojimai priimti augalų vežimo Sąjungos teritorijoje pasų ir augalų įvežimo į saugomą zoną ir vežimo joje pasų formos specifikacijas. Siekiant užtikrinti aiškų matomumą ir įskaitomumą, svarbu, kad augalo pasas būtų standartinio formato. Tokiu būdu taip pat užtikrinama, kad augalo pasas aiškiai skirsis nuo bet kokios kitos informacijos ar etiketės;

               (2)dėl augalų, augalinių produktų ar kitų objektų, kuriems reikalingas augalo pasas, skirtingo dydžio ir charakteristikų, turėtų būti užtikrintas tam tikras augalų pasų formos specifikacijų lankstumas. Todėl, kiekvienoje augalų pasų kategorijoje, kaip nustatyta priedo A–D dalyse, turėtų būti įvairių alternatyvių pavyzdžių, kad būtų galima atsižvelgti į minėtus augalų, augalinių produktų ar kitų objektų, kuriems reikalingas augalo pasas, skirtumus. Be to, tuose pavyzdžiuose neturėtų būti nurodytas konkretus augalo paso dydis, lauko kraštinių linijų naudojimas, jo elementų dydžio proporcijos ir pase naudojamas šriftas;

               (3)augalo paso elementai turėtų būti išdėstyti stačiakampio arba kvadrato formos lauke, ir turėtų būti lauko kraštinių linijomis ar kitaip aiškiai atskirti nuo kitų žodžių ar piešinių. Remiantis patirtimi, tai yra svarbu siekiant didinti augalų pasų matomumą ir jų atskirtinumą nuo kitos informacijos ar etiketės;

               (4)dėl teisinio tikrumo, šis reglamentas turėtų būti taikomas nuo tos pačios datos kaip Reglamentas (ES) 2016/2031;

               (5)dauguma augalų, augalinių produktų ar kitų objektų, kuriems augalo pasas bus išduotas pagal Komisijos direktyvą 92/105/EEB
                  2
                iki šio reglamento taikymo pradžios dienos, vis dar bus tiekiami rinkai arba bus vežami po tos datos. Kadangi nėra pavojaus sveikatai, dėl kurio reikėtų nedelsiant keisti formos specifikacijas, iki 2019 m. gruodžio 14 d. išduoti augalų pasai turėtų galioti iki 2023 m. gruodžio 14 d.;

               (6)šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Augalų pasų pavyzdžiai

               1.Augalų vežimo Sąjungos teritorijoje pasai turi atitikti vieną iš priedo A dalyje nurodytų pavyzdžių.

               2.Augalų įvežimo į saugomą zoną ir vežimo joje pasai turi atitikti vieną iš priedo B dalyje nurodytų pavyzdžių.

               3.Augalų vežimo Sąjungos teritorijoje pasai, pateikiami bendrai su sertifikavimo etikete, kaip nurodyta Reglamento (ES) 2016/2031 83 straipsnio 5 dalies antroje pastraipoje, turi atitikti vieną iš priedo C dalyje nurodytų pavyzdžių.

               4.Augalų įvežimo į saugomą zoną ir vežimo joje pasai, pateikiami bendrai su sertifikavimo etikete, kaip nurodyta Reglamento (ES) 2016/2031 83 straipsnio 5 dalies trečioje pastraipoje, turi atitikti vieną iš priedo D dalyje nurodytų pavyzdžių.

               2 straipsnis

               Augalų pasų elementų reikalavimai

               Augalo paso elementai, kaip nustatyta Reglamento (ES) 2031/2016 VII priede, išdėstomi stačiakampio arba kvadrato formos lauke ir turi būti įskaitomi be pagalbinių priemonių.

               Lauko kraštinių linijomis ar kitaip jie turi būti aiškiai atskirti nuo kitų žodžių ar piešinių, kad būtų gerai matomi ir aiškiai atskiriami.

               3 straipsnis

               Įsigaliojimas

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               4 straipsnis

               Taikymo pradžios data

               Šis reglamentas taikomas nuo 2019 m. gruodžio 14 d.

               Augalų pasai, išduoti iki 2019 m. gruodžio 14 d. pagal Direktyvą 92/105/EEB, galioja iki 2023 m. gruodžio 14 d.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2017 12 13

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 317, 2016 11 23, p. 4.

                     (2)

                        1992 m. gruodžio 3 d. Komisijos direktyva 92/105/EEB, nustatanti augalų pasų, reikalingų tam tikrų augalų, augalinių produktų ar kitų objektų judėjimui Bendrijoje, standartizavimo laipsnį, išsamią tokių augalų pasų išdavimo tvarką ir jų keitimo sąlygas (OL L 4, 1993 1 8, p. 22).

    ---documentbreak---

               LT

               PRIEDAS

               Techninė specifikacija: augalo paso dydis, lauko kraštinių linijų naudojimas, jo elementų dydžio proporcijos ir pasų pavyzdžiuose naudojamas šriftas yra tik pavyzdžiai.

               Sąjungos vėliava gali būti atspausdinta spalvotai arba nespalvotai, su baltomis žvaigždutėmis juodame fone, arba atvirkščiai.

               Paaiškinimai

               1 –
                     Žodžiai „Augalo pasas“ arba „Augalo pasas – PZ“ anglų kalba, ir, jei reikia, viena iš oficialiųjų Sąjungos kalbų, atskirti pasviruoju brūkšniu.

               2 –
                     Atitinkamos (-ų) augalo (-ų) rūšies (-ių) arba taksono (-ų) botaninis (-iai) pavadinimas (-ai), arba, kai taikoma, atitinkamo objekto pavadinimas ir (neprivaloma) veislės pavadinimas.

               3 –
                     Dviejų raidžių kodas, nustatytas ISO 3166-1-alpha-2 standarte
                  1
               , kaip nurodyta Reglamento (ES) 2016/2031 67 straipsnio a punkte, žymintis valstybę narę, kurioje registruotas augalo pasą išduodantis profesionalus veiklos vykdytojas.

               4 –
                     Atitinkamo profesionalaus veiklos vykdytojo nacionalinės registracijos numeris abėcėlės, numerių eilės arba raidine skaitine tvarka.

               5 –
                     Kai taikoma, atitinkamo augalo, augalinio produkto arba kito objekto atsekamumo kodas.

               6 –
                     Kai taikoma, unikalus atsekamumo brūkšninis kodas, QR kodas, holograma, lustas arba kitoks duomenų nešlys, papildantis atsekamumo kodą.

               7 –
                     Kai taikoma, dviejų raidžių kodas, nustatytas ISO 3166-1-alpha-2 standarte, kaip nurodyta Reglamento (ES) 2016/2031 67 straipsnio a punkte, žymintis kilmės valstybę (-es) narę (-es).

               8 –
                     Kai taikoma, trečiosios kilmės valstybės (-ių) pavadinimas (-ai) arba jos (-ų) dviejų raidžių kodas, nustatytas ISO 3166-1-alpha-2 standarte.

               9 –
                     Saugomos zonos karantininio (-ių) kenkėjo (-ų) mokslinis (-iai) pavadinimas (-ai) arba tiems kenkėjams konkrečiai priskirti kodai, kaip nurodyta Reglamento (ES) 2016/2031 32 straipsnio 3 dalyje.

               10 –
                     Informacija, kurią reikia nurodyti oficialioje etiketėje, skirtoje sėkloms ar kitai dauginamajai medžiagai, nurodytai atitinkamai Tarybos direktyvos 66/401/EEB
                  2
                10 straipsnio 1 dalyje, Tarybos direktyvos 66/402/EEB
                  3
                10 straipsnio 1 dalyje, Tarybos direktyvos 68/193/EEB
                  4
                10 straipsnio 1 dalyje, Tarybos direktyvos 2002/54/EB
                  5
                12 straipsnyje, Tarybos direktyvos 2002/55/EB
                  6
                28 straipsnio 1 dalyje, Tarybos direktyvos 2002/56/EB
                  7
                13 straipsnio 1 dalyje, Tarybos direktyvos 2002/57/EB
                  8
                12 straipsnio 1 dalyje arba superelitinės, elitinės arba sertifikuotos medžiagos, nurodytos Tarybos direktyvos 2008/90/EB
                  9
                9 straipsnio 1 dalies b punkte, etiketėje.

               A DALIS

               Augalų vežimo Sąjungos teritorijoje pasų, kaip nurodyta 1 straipsnio 1 dalyje, pavyzdžiai

                                xxxxx/ Plant Passport1

                  A  xxxxx2

                  B  XX3 – xxxxx4

                  C
                     5,6

                  D XX7 ar 8

                         xxxxx / Plant Passport1

                  A xxxxx2

                  B  XX3 – xxxxx4

                  C  xxxxx5

                  D XX7 ar 8

                                                                                xxxxx / Plant Passport1

                  A xxxxx2
                        B  XX3 – xxxxx4
                        C  xxxxx5        D XX7 ar 8

                     6

                                                                                xxxxx / Plant Passport1

                  A xxxxx2
                        B  XX3 – xxxxx4
                           C  xxxxx5            D XX7 ar 8

                       xxxxx /

                     Plant

                     Passport1

                  A  xxxxx2

                  B  XX3 – xxxxx4

                  C  xxxxx5

                  D XX7 ar 8

                 xxxxx /

                                  Plant

                                  Passport1

               A  xxxxx2

               B  XX3 – xxxxx4

               C  xxxxx5

               D  XX7 ar 8

                              6

                       xxxxx /

                     Plant

                     Passport1

                  A  xxxxx2              C  xxxxx5

                  B  XX3 – xxxxx4    D XX7 ar 8

                                6

                       xxxxx /

                     Plant

                     Passport1

                  A  xxxxx2        B  XX3 – xxxxx4

                  C  xxxxx5     D XX7 ar 8

                        6

                                6

               B DALIS

               Augalų įvežimo į saugomą zoną ir vežimo joje pasų, kaip nurodyta 1 straipsnio 2 dalyje, pavyzdžiai

                      xxxxx  – XX / Plant Passport – PZ1

                  xxx9

                  A  xxxxx2

                  B  XX3 – xxxxx4

                  C
                     5,6

                  D XX7 ar 8

                        xxxxx  – XX / Plant Passport – PZ1

                     xxx9

                  A  xxxxx2

                  B  XX3 – xxxxx4

                  C  xxxxx5

                  D XX7 ar 8

                     6

                                                                                xxxxx  – XX / Plant Passport – PZ1

                                   xxx9

                  A  xxxxx2                                              B  XX3 – xxxxx4                                 C  xxxxx5                               D XX7 ar 8

                                                                                xxxxx  – XX / Plant Passport – PZ1

                                   xxx9

                  A  xxxxx2                    B  XX3 – xxxxx4                     C  xxxxx5             D XX7 ar 8                                                                 6

                   xxxxx–XX/

                   Plant

                   Passport – PZ1

                  xxx9

                  A  xxxxx2

                  B  XX3 – xxxxx4

                  C  xxxxx5

                  D XX7 ar 8

                   xxxxx–XX/

                  Plant

                  Passport – PZ1

                  xxx9

                  A  xxxxx2

                  B  XX3 – xxxxx4

                  C  xxxxx5

                  D XX7 ar 8

                        6

                       xxxxx – XX /

                     Plant

                     Passport – PZ1

                  xxx9

                  A  xxxxx2              C  xxxxx5

                  B  XX3 – xxxxx4    D XX7 ar 8

                                                6

                                6

                       xxxxx – XX /

                     Plant

                  Passport – PZ1

                  xxx9

                  A  xxxxx2        B  XX3 – xxxxx4

                  C  xxxxx5     D XX7 ar 8

                                6

               C DALIS

               Augalų vežimo Sąjungos teritorijoje pasų, pateikiamų bendrai su sertifikavimo etikete, kaip nurodyta 1 straipsnio 3 dalyje, pavyzdžiai

                   xxxxx/ Plant Passport1

                  xxxxxxxxxxxxxx10

                     6

                   xxxxx/ Plant Passport1

                  xxxxxxxxxxxxxx10

                                                                                xxxxx / Plant Passport1

                  xxxxxxxxxxxxxx10

                  6

                                                                                xxxxx / Plant Passport1

                  xxxxxxxxxxxxxx10

               D DALIS

               Augalų įvežimo į saugomą zoną ir vežimo joje pasų, pateikiamų bendrai su sertifikavimo etikete, kaip nurodyta 1 straipsnio 4 dalyje, pavyzdžiai

                            xxxxx-XX/ Plant Passport - PZ1

                  xxx9

                  xxxxxxxxxxxxxx10

                     6

                      xxxxx-XX/ Plant Passport - PZ1

                  xxx9

                  xxxxxxxxxxxxxx10

                     6

                                                                                xxxxx  – XX / Augalo pasas  – PZ1

                                   xxx9

                  xxxxxxxxxxxxxx10

                                                                                xxxxx  – XX / Plant Passport - PZ1

                                   xxx9

                  xxxxxxxxxxxxxx10

                                                                                xxxxx  – XX / Plant Passport - PZ1

                                   xxx9

                  xxxxxxxxxxxxxx10

                  6

                     (1)

                        ISO 3166-1:2006. Šalių ir jų regionų pavadinimų kodai. 1 dalis. Šalių kodai. Tarptautinė standartizacijos organizacija, Ženeva.

                     (2)

                        1966 m. birželio 14 d. Tarybos direktyva 66/401/EEB dėl prekybos pašarinių augalų sėkla (OL 125, 1966 7 11, p. 2298).

                     (3)

                        1966 m. birželio 14 d. Tarybos direktyva 66/402/EEB dėl prekybos javų sėkla (OL 125, 1966 7 11, p. 2309).

                     (4)

                        1968 m. balandžio 9 d. Tarybos direktyva 68/193/EEB dėl prekybos vynmedžių dauginimo medžiaga (OL L 93, 1968 4 17, p. 15).

                     (5)

                        2002 m. birželio 13 d. Tarybos direktyva 2002/54/EB dėl prekybos runkelių sėkla (OL L 193, 2002 7 20, p. 2).

                     (6)

                        2002 m. birželio 13 d. Tarybos direktyva 2002/55/EB dėl prekybos daržovių sėkla (OL L 193, 2002 7 20, p. 33).

                     (7)

                        2002 m. birželio 13 d. Tarybos direktyva 2002/56/EB dėl prekybos sėklinėmis bulvėmis (OL L 193, 2002 7 20, p. 60).

                     (8)

                        2002 m. birželio 13 d. Tarybos direktyva 2002/57/EB dėl prekybos aliejinių ir pluoštinių augalų sėkla (OL L 193, 2002 7 20, p. 74).

                     (9)

                        2008 m. rugsėjo 29 d. Tarybos direktyva 2008/90/EB dėl prekybos vaisinių augalų dauginamąja medžiaga ir sodininkystei skirtais vaisiniais augalais (OL L 267, 2008 10 8, p. 8).